העיר ממוקמת כ-173 ק"מ מבירת הולנד, אמסטרדם, וכ-27 ק"מ מבירת המחוז חרונינגן, חרונינגן. בנוסף, העיר נמצאת ליד תעלות המים אמסקאנאל ודמסטרדיפ .
אקלים.
הטמפרטורה הממוצעת היא 9 מעלות צלזיוס. החודש הכי חם הוא יולי (18 מעלות צלזיוס), והחודש הקר ביותר הוא פברואר (1 מעלות צלזיוס).
שגרירות ישראל באבו דאבי
שגרירות ישראל באבו דאבי היא הנציגות הדיפלומטית של מדינת ישראל באיחוד האמירויות הערביות. במקביל פועלת בדובאי הקונסוליה הישראלית.
הנציגויות הוקמו בינואר 2021, מספר חודשים לאחר חתימת הסכם איחוד האמירויות הערביות–ישראל, שבו הוסכם על קיום יחסים דיפלומטיים בין שתי המדינות.
מלבד השגרירות באבו דאבי נפתחה גם קונסוליה כללית של ישראל בדובאי בראשות הקונסול אילן שטולמן, הפועלת במקביל לפעילות השגרירות שבאבו דאבי. הקונסוליה אחראית על קשרי הכלכלה, התעופה והתיירות בין המדינות.
היסטוריה.
בסוף נובמבר 2015 נפתחה באבו דאבי נציגות ישראלית שסונפה לסוכנות הבינלאומית לאנרגיות מתחדשות שמשרדיה מצויים באבו דאבי. באיחוד האמירויות הבהירו בהודעה רשמית של משרד החוץ כי .
ב-15 בספטמבר 2020 נחתם הסכם איחוד האמירויות הערביות–ישראל על מדשאת הבית הלבן במעמד ראש ממשלת ישראל בנימין נתניהו, נשיא ארצות הברית דונלד טראמפ ושר החוץ של איחוד האמירויות הערביות, עבדאללה בן זאיד אאל נהיאן.
פתיחת השגרירות.
כבר באוקטובר 2020, חודש בלבד לאחר חתימת ההסכם פורסם כי נציגים מטעם איחוד האמירויות הגישו הזמנה לפתוח שגרירות ישראלית באיחוד האמירויות.
בינואר 2021 פורסם בתקשורת כי משרד החוץ מתכנן להכריז על הקמת 2 נציגיות זמניות, אחת תהיה שגרירות באבו דאבי והשנייה תהיה קונסוליה כללית שבדובאי. ואכן עוד בסוף החודש זה נפתחה שגרירות ישראל באבו דאבי. באותו היום אישרה ממשלת איחוד האמירויות פתיחת שגרירות בישראל.
על פי הכרזת משרד החוץ הישראלי מבנה השגרירות נכון לסוף ינואר 2021 נמצא בתוך בניין משרדים זמני ויפעל במתכונת זו עד שיסתיימו עבודות ההקמה של מבנה הקבע שימש את השגרירות. באותה הכרזה פורסם גם שהממונה על הנציגות יהיה איתן נאה, מי שהיה שגריר ישראל בטורקיה. נאה צפוי להיות גם שגריר ישראל הראשון באיחוד האמירויות לאחר שיגיש את כתב האמנה וגם לאחר שמינוי זה יאושר על ידי הממשלה הישראלית.
ב-29 ביוני 2021, נחנכה השגרירות על ידי שר החוץ הישראלי, יאיר לפיד, יחד עם שרת התרבות האמירתית נורה אל קאעבי .
מבנה השגרירות.
לשגרירות אין מבנה נפרד והיא ממוקמת במגדלי איתיחאד. עם פתיחתה ביוני 2021 היא מוקמה במשרדים זמניים במבנה, עד שבאוגוסט 2022 היא עברה למשכן קבע בקומה אחרת במגדלים.
בעלי תפקידים ומחלקות.
שגריר ישראל באבו דאבי הוא ראש הנציגות, אמיר חייק מכהן בתפקיד זה.
שגרירות ישראל באיחוד האמירויות הערביות
פרשקובסקי
פרשקובסקי השקעות ובניין בע"מ היא חברה ציבורית ישראלית העוסקת בנדל"ן. החברה הוקמה באפריל 2006 על ידי ארנון, עדנה, יוסף ושרון פרשקובסקי ונמצאת בשליטתם. פרשקובסקי היא חברה יזמית וחברת הבת, א.ש.י. פרשקובסקי חברה לבנין בע"מ היא הקבלן המבצע בכל הפרויקטים של החברה, ולה סיווג קבלני ג-5 בלתי מוגבל. פעילות החברה מתמקדת בעיקר בישראל באזורי הביקוש ובפלורידה שבארצות הברית. החברה מקדמת פרויקטים בתחום ההתחדשות העירונית, מחיר למשתכן, דירה להשכיר, פינוי בינוי ותמ"א 38. קבוצת פרשקובסקי פעילה עשרות שנים בענף הנדל"ן, במהלכן בנתה ואכלסה עשרות פרויקטים, הכוללים אלפי יח"ד ומאות אלפי מ"ר של משרדים ומסחר. תחומי הפעילות העיקריים של הקבוצה, כוללים: נדל"ן יזמי בישראל; מבנים מסחריים בישראל; נדל"ן להשקעה בארצות הברית; דיור להשכרה ארוכת טווח בישראל.
משנת 2006 החברה היא חברה ציבורית הנסחרת בבורסה לניירות ערך בתל אביב. ביוני 2022 היה שווי השוק של החברה כ-2.5 מיליארד ₪. נכון ליום 31.3.2022 לחברה הון עצמי של כ־1,441 מיליון ₪. נכון ליום 31.03.2022 לחברה 2,373 יחידות דיור בפרויקטים שבשיווק או בתכנון.
היסטוריה.
ארנון ועדנה פרשקובסקי הקימו בחודש מאי 1983 את חברת פרשקובסקי מניבים בע"מ. בחודש נובמבר 1992 הזוג פרשקובסקי הקימו את א.ש.י. פרשקובסקי חברה לבניין בע"מ.
באפריל 2006, בני משפחת פרשקובסקי: ארנון, עדנה, יוסף ושרון פרשקובסקי ייסדו את חברת פרשקובסקי השקעות ובניין בע"מ. באפריל 2015, העבירו ארנון ועדנה פרשקובסקי במתנה חצי מהמניות שהוחזקו על ידם בחברה באותו המועד, לבתם מאיה (פרשקובסקי) קראדי. החל ממועד זה, החלה מאיה קראדי להיות מבעלי השליטה בחברה.
החברה הוקמה כחברת אחזקות והשקעות, על מנת שתפעל בעצמה, ובאמצעות חברות בנות וחברות בשליטה משותפת עם אחרים, בפעילות יזמית של פיתוח שיווק ומכירה, בעיקר בתחום הבנייה למגורים באזור מרכז הארץ. עד למועד הקמת החברה הפעילות התבצעה בעיקר באמצעות א.ש.י. פרשקובסקי חברה לבנין בע"מ ופרשקובסקי מניבים בע"מ. עם הקמת החברה פרשקובסקי השקעות ובניין בע"מ, העבירו בעלי השליטה בחברה את החזקותיהם בא.ש.י. ובפרשקובסקי מניבים לחברה, ומאותו מועד א.ש.י. ופרשקובסקי מניבים הן חברות פרטיות בבעלות ובשליטה מלאה של פרשקובסקי השקעות ובניין בע"מ.
חברות הבת.
להלן פרטים על קבוצת פרשקובסקי והחברות הבנות:
תחומי פעילות.
חברת פרשקובסקי השקעות ובניין בע"מ, עוסקת במישרין ובאמצעות חברות בנות של החברה בארבעה תחומי פעילות בתחום הנדל"ן, ובנוסף, לחברה ישנן מספר קרקעות נוספות שאינן במסגרת תחומי הפעילות.
נדל"ן יזמי בישראל.
הפרויקטים בתחום.
בתחום הפעילות הזה נמצאים הפרויקטים הבאים בשלבי ביצוע שונים. סה"כ מתוכננים להיבנות 2,373 יחידות דיור, 43,635 מטרים מרובעים משרדים, מסחר וחניון.
לפי הפירוט הבא:
פרויקטים של התחדשות עירונית.
בתחום זה, החברה מחתימה דיירים ומקדמת תהליכי רישוי מול העיריות השונות:
מבנים מסחריים בישראל.
לחברה יש מרכז מסחרי פעיל ברחובות, עם כ-16,000 מ"ר מסחר וכ-16,000 מ"ר משרדים, בו פרשקובסקי מניבים מחזיקה 25%.
בנוסף, בתחום זה נמצאים הפרויקטים הבאים בשלבי תכנון או ביצוע שונים, לפי הפירוט הבא:
דיור להשכרה ארוכת טווח בישראל.
בתחום זה נמצאים הפרויקטים הבאים בשלבי ביצוע שונים. סה"כ יבנו 527 יחידות דיור להשכרה 4,199 מטרים רבועים למשרדים.
לפי הפירוט הבא:
נדל"ן להשקעה בארצות הברית.
החברה (באמצעות חברת בת) מחזיקה נכון לחודש יוני 2021 ב-675 יחידות דיור להשכרה בפלורידה, ארצות הברית.
הקדושים של ניוארק
הקדושים של ניוארק (באנגלית: The Many Saints of Newark) הוא סרט דרמת פשע אמריקאי שבוים על ידי הבמאי אלן טיילור ונכתב על ידי דייוויד צ'ייס ולורנס קונר. הסרט הוא פריקוול לאירועי סדרת דרמת הפשע שנוצרה על ידי צ'ייס עבור רשת "HBO", "הסופרנוס". בסרט מככבים אלסנדרו ניבולה, לזלי אודום ג'וניור, ג'ון ברנטל, קורי סטול, מייקל גנדולפיני, בילי מגנוסן, ג'ון מגארו, מייקלה דה רוסי, ריי ליוטה וורה פרמיגה.
אולפני ניו ליין סינמה היו אמונים על הפקת הסרט לצד חברת "HBO Films". בתחילה, הסרט התעתד לעלות לאקרנים ב-25 בספטמבר 2020, תחת הפצתם של אולפני האחים וורנר, אולם בשל התפרצות מגפת הקורונה, תאריך עלייתו לאקרנים נדחה ל-24 בספטמבר 2021, והוא עלה לשידור סימולטנית בשירות הזרמת המדיה של "HBO", "HBO Max".
רקע עלילתי.
עלילת הסרט מתרחשת במהלך שנות ה-60 ושנות ה-70 בניוארק, ניו ג'רזי, תוך שימוש ב כרקע למתיחות בין הקהילה ה לבין הקהילה האפרו-אמריקאיות.
הפקה.
פיתוח.
ביוני 2017, צ'ייס שלל את הרעיון להמשיך את עלילת הסדרה "הסופרנוס", אך הביע עניין ביצירת פריקוול עבור הסדרה. במרץ 2018 הודיעו אולפני ניו ליין סינמה כי הם רכשו את זכויות הפקת הסרט בשיתוף פעולה עם עם "HBO Films", ושהתסריט עבורו ייכתב על ידי צ'ייס ולורנס קונר. יו"ר "ניו ליין סינמה", טובי אמריך, הצהיר, "דייוויד הוא מספר סיפורים מופתי ואנחנו, יחד עם עמיתינו ב-HBO, נרגשים מכך שהוא החליט לבקר מחדש ולהגדיל את היקום של 'הסופרנוס' בסרט עלילתי." צ'ייס הצהיר כי עלילת הסרט מתמקדת בפרעות שהתרחשו בניוארק במהלך שנת 1967 ובמתחים הבין-גזעיים שהתקיימו בין הקהילות האיטלקיות-אמריקאיות לאפרו-אמריקאיות., ועוד הצהיר כי ביולי 2018, דווח שהבמאי אלן טיילור, שביים פרקים רבים ב"הסופרנוס", נשכר למלאכת בימוי הסרט.
ליהוק.
בנובמבר 2018, דווח על ליהוקו של אלסנדרו ניבולה לגילום דמותו של דיקי מולטיסנטי, אביו של כריסטופר מולטיסנטי. בינואר 2019, במהלך אירוע שנערך לקראת 20 שנה לשידור הסדרה, חשף צ'ייס כי דמותו של טוני סופרנו הצעיר תופיע בסרט. באותו החודש, דווח על ליהוקם של ג'ון ברנטל, ורה פרמיגה, קורי סטול ובילי מגנוסן לצוות השחקנים. בהמשך דווח על ליהוקו של מייקל גנדולפיני, בנו של ג'יימס גנדולפיני, לגילום דמותו של טוני הצעיר. גנדולפיני, שמעולם לא צפה בסדרה לפני כן, צפה בה על מנת להתכונן לתפקיד, ותיאר את התהליך כאינטנסיבי. בפברואר ובמרץ 2019, דווח על ליהוקם של ריי ליוטה, לזלי אודום ג'וניור, מייקלה דה רוסי, וג'ון מגארו לצוות השחקנים.
צילומים.